Yoqilgʻi-energetika resurslarining narxlari va tariflarini oʻzgartirish toʻgʻrisida
(resolution, 2024-06-10)

Moliyaviy intizomni mustahkamlash va yoqilgʻi-energetika kompleksi korxonalarining muvozanatli rivojlanishini taʼminlash, shuningdek, energiya resurslari va neft mahsulotlari uchun oʻzaro hisob-kitoblar tizimini yanada takomillashtirish maqsadida Vazirlar Mahkamasi qaror qiladi: 2. 2019-yil 15-avgustdan boshlab Ai-91 markali avtomobil benzini birja savdolari orqali sotiladigan tartib belgilansin. 3. “Oʻzbekneftgaz” AJ, “Oʻztransgaz” AJ va ularning hududiy korxonalari, filiallari, shuningdek, avtomobillarga yoqilgʻi quyish shoxobchalarida avtomobil benzini, avtomobillarga gaz toʻldirish kompressor stansiyalarida tabiiy (siqilgan) gazni sotuvchi xoʻjalik yurituvchi subyektlar Energetika vazirligi huzuridagi Neft mahsulotlari va gazdan foydalanishni nazorat qilish inspeksiyasi va Oʻzbekiston Respublikasi Davlat soliq qoʻmitasi bilan birgalikda avtomobillarga yoqilgʻi quyish shoxobchalaridagi avtomobil benzini, avtomobillarga gaz toʻldirish kompressor stansiyalaridagi tabiiy gaz va gaz toʻldirish punktlari va shoxobchalaridagi suyultirilgan gaz qoldiqlarini 2019-yil 15-avgustdagi holatiga koʻra qayta baholasinlar. 5. Belgilansinki, ushbu qaror kuchga kirgunga qadar elektr energiyasi (shu jumladan, aktiv, reaktiv energiya uchun) va tabiiy gaz hajmlari uchun toʻlov avans bilan toʻlangan taqdirda, maishiy isteʼmolchilar (aholi) toʻlov toʻlangan kundan boshlab keyingi 6 oydan ortiq boʻlmagan muddatda tarif oʻzgarganda qoʻshimcha toʻlovlar toʻlashdan ozod qilinadi. 6. Oʻzbekiston Respublikasi Energetika vazirligi “Hududiy elektr tarmoqlari” AJ, “Oʻztransgaz” AJ, Qoraqalpogʻiston Respublikasi Vazirlar Kengashi va viloyatlar hokimliklari bilan birgalikda bir oy muddatda Oʻzbekiston Respublikasi Vazirlar Mahkamasiga har bir tumanda elektr energiyasi va tabiiy gazni hisobga olish priborlarini, energiyani tejaydigan texnologiyalarni sotadigan va ularga texnik xizmat koʻrsatadigan ixtisoslashtirilgan doʻkonlar tashkil etish toʻgʻrisida takliflar kiritsin. 7. “Oʻzbekiston temir yoʻllari” AJ: 2019-yilda koʻmir ishlab chiqarish va taqsimlash balansi soʻzsiz bajarilishini, shuningdek, koʻmir mahsulotlari isteʼmolchilarga oʻz vaqtida va barqaror yetkazib berilishini taʼminlasin; Oʻzbekiston Respublikasi Moliya vazirligi, Iqtisodiyot va sanoat vazirligi, Monopoliyaga qarshi kurashish qoʻmitasi bilan birgalikda 2020-yil 1-aprelgacha boʻlgan muddatda Oʻzbekiston Respublikasi Vazirlar Mahkamasiga 2020/2021-yillar kuz-qish davridan boshlab koʻmir mahsulotlarini sotishning bozor mexanizmlarini joriy etish toʻgʻrisida takliflar kiritsin. 8. Qoraqalpogʻiston Respublikasi Vazirlar Kengashi va viloyatlar hokimliklari aholini, ayniqsa, borish qiyin boʻlgan aholi punktlarida yashaydigan aholini, shuningdek, budjet tashkilotlarini koʻmir mahsulotlari bilan, shu jumladan, uni import qilish hisobiga taʼminlash yuzasidan zarur chora-tadbirlar koʻrsinlar. 9. Oʻzbekiston Respublikasi Vazirlar Mahkamasi huzuridagi Idoralararo tarif komissiyasi 2019-yil 15-avgustdan boshlab: a) Oʻzbekiston Respublikasi Energetika vazirligi, “Oʻzbekneftgaz” AJ, “Issiqlik elektr stansiyalari” AJ, “Oʻzbekiston milliy elektr tarmoqlari” AJ va “Hududiy elektr tarmoqlari” AJ bilan birgalikda: neft-gaz tarmogʻining qazib oluvchi va qayta ishlovchi korxonalari tomonidan mahsulotlarga toʻgʻridan-toʻgʻri shartnomalar boʻyicha (tabiiy gaz, neft, gaz kondensati, suyultirilgan gaz) yangi ichki tarmoq narxlari, vositachilik shartnomasiga muvofiq respublika isteʼmolchilariga tabiiy gaz va neft mahsulotlari yetkazib berish vakolatiga ega boʻlgan tashkilotlarning vositachilik taqdirlash puli, shuningdek, ishlab chiqarishning rentabelligiga erishish uchun elektr energiyasi ishlab chiqarish, uzatish, taqsimlash va sotishga tariflar hamda issiqlik energiyasi ishlab chiqarish tariflari; elektr va issiqlik energiyasi, shuningdek, tabiiy gaz isteʼmolchilaridan va ulgurji qayta sotuvchilardan tushadigan pul mablagʻlarini taqsimlash tartibi; b) “Oʻzbekiston temir yoʻllari” AJ bilan birgalikda — “Oʻzbekkoʻmir” AJ va “Shargʻunkoʻmir” AJ tomonidan ishlab chiqariladigan va isteʼmolchilarga sotiladigan koʻmirning aholi va budjet tashkilotlari uchun amaldagi chakana narxlar 10 foizga koʻpaytirilgan holda yangi narxlari; v) Oʻzbekiston Respublikasi Uy-joy kommunal xizmat koʻrsatish vazirligi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan birgalikda — koʻrsatilayotgan xizmatlar rentabelligi taʼminlanishi hisobga olingan holda issiqlik taʼminoti, suv taʼminoti va kanalizatsiya xizmatlariga tariflar; g) Oʻzbekiston Respublikasi Transport vazirligi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan birgalikda — shahar yoʻlovchilar tashish transportida (yoʻnalishli va yoʻnalishsiz taksilar bundan mustasno) yoʻlovchilar tashish xizmatlariga yangi tariflar belgilanishini taʼminlasin. 10. Oʻzbekiston Respublikasi Hukumatining 2-ilovaga muvofiq ayrim qarorlariga oʻzgartirishlar kiritilsin. 11. Vazirliklar va idoralar bir oy muddatda oʻzlari qabul qilgan normativ-huquqiy hujjatlarni ushbu qarorga muvofiqlashtirsinlar. 12. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — moliya vaziri J.A. Qoʻchqorov va Oʻzbekiston Respublikasi energetika vaziri A.S. Sultonov zimmasiga yuklansin. 1. Vazirlar Mahkamasining “Neft mahsulotlari bilan taʼminlash tizimini va ularni sotishda hisob-kitob qilish mexanizmini yanada takomillashtirish toʻgʻrisida” 2003-yil 19-maydagi 225-son qarori 1-bandining toʻrtinchi xatboshi quyidagi tahrirda bayon qilinsin: “xoʻjalik shartnomalari, shu jumladan, neft mahsulotlari sotishga vositachilik shartnomalari tuzadilar”. 2. Vazirlar Mahkamasining “Oʻzbekneftgaz” milliy xolding kompaniyasining boshqaruv tuzilmasini takomillashtirish toʻgʻrisida” 2003-yil 21-oktabrdagi 460-son qarorining 6-bandi oʻz kuchini yoʻqotgan deb hisoblansin. 4. Vazirlar Mahkamasining “Yoqilgʻi-energetika resurslarining narx va tariflarini bosqichma-bosqich oʻzgartirish toʻgʻrisida” 2018-yil 1-noyabrdagi 897-son qarorining 1, 2 va 5-bandlari, shuningdek, qarorga 1 va 2-ilovalar oʻz kuchini yoʻqotgan deb hisoblansin. 5. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida” 2019-yil 24-martdagi 243-son qaroriga ilovaning 2-bandi oʻz kuchini yoʻqotgan deb hisoblansin.